ཚོགས་འདུའི་ཐོག་མར་སྐུ་མགྲོན་གཙོ་བོ་ལགས་ནས་སྣང་གསལ་མར་མེ་ཞལ་འབྱེད་དང་ཚོགས་བཅར་བ་ཡོངས་ནས་བོད་རྒྱལ་ཁབ་ཆེན་པོའི་རྒྱལ་གླུ་གྱེར་བ་དང་།བོད་བསྟན་སྲིད་མི་རིགས་ཀྱི་ཆེད་དུ་ལུས་སྲོག་ལོངས་སྤྱོད་དང་བཅས་པ་བློས་བཏང་མཛད་པའི་རྒྱལ་གཅེས་དཔའ་བོ་དཔའ་མོ་ཚོར་མྱ་ངན་གུས་འདུད་སྐར་མ་གཅིག་ཞུས་རྗེས།༧གོང་ས་རྒྱལ་བ་རིན་པོ་ཆེ་མཆོག་གིས་དབུ་མའི་ལམ་གྱི་སྐོར་ལ་གནང་བའི་བཀའ་སློབ་བརྙན་ཐུང་ཞིག་གཟིགས་འབུལ་དང་།བོད་ཀྱི་ཆོས་བརྒྱུད་ཁག་གི་བླ་ཆེན་རྣམ་དང་གནད་ཡོད་མི་སྣའི་དབུ་མའི་ལམ་གྱི་ཚོགས་ཆེན་ལ་བསྩལ་བའི་གསུང་འཕྲིན་སྒྲོག་སྦྱངས།ཨ་རིའི་མི་ཎི་སོ་ཏའི་དབུ་མའི་ལམ་གྱི་གཞོན་ནུའི་མཐུན་ཚོགས་ནས་ཚོགས་བཅར་བ་རྣམ་ལ་ཕེབས་བསུའི་གཏམ་བཤད་བཅས་གནང་སོང་།